Ung klimaaktivist afviser konkret debat: Jeg kan ikke forstå ‘hvorfor vi skal gå ind i den her diskussion’

Det kan være nådesløst at blogge om en 14-15 årig pige fra Islands Brygge, men Selma de Montgomery Nørgård er ikke desto mindre talsmand for pjæk-initiativet ‘Fridays for Future’. Selvom kombinationen af Selma og Montgomery drager associationer til Martin Luther King-marcher i Alabama 1965, så er vi et helt andet sted i verdenshistorien.

Selma kom i DR Debatten i clinch med Alex Vanopslagh (LA), og det slap hun ikke godt fra, for at nu at sige det pænt. Thunberg & Co. fungerer udelukkende på slogan-niveau, og man kan mærke harmen dirrer i hele hendes krop, når Vanopslagh forstyrrer hendes verdensbillede med modstridende oplysninger. Det er klart, at i en tid hvor borgerlige medier vrøvler om ‘varmeste årti nogensinde’, så har Thunbergs aktivister følgere kronede dage.

Debatten om ‘Black Friday, sort samvittighed?’ kan ses i sin helhed på DR.dk. Her citeret fra et Facebook-klip.

Selma Montgomery, ‘Fridays for Future’: Jeg mener ikke, at vi som unge har en særlig høj levestandard. Det kan godt være at vi har en høj materiel levestandard, men vi har en hel generation der ikke tør drømme fordi det ser ud, som om vi ikke har en særlig fed fremtid. Det vil jeg ikke sige er en høj levestandard.

Alex Vanopslagh, LA: Hvad er det ved din fremtid, der bliver dårligt?

Selma Montgomery: – altså, det er jo de katastrofale klimaforandringer! Jeg kan slet ikke forstå, hvorfor vi skal gå ind i den her diskussion, for det er jo tydeligt, at, at verden bevæger sig i en helt forkert retning, og at min fremtid ikke ser lovende ud.

Alex Vanopslagh: Jov, din fremtid ser ud til at blive markant mere bæredygtig, med grønne produktion, med bedre forbrugsmuligheder, med mindre fattigdom, med bedre mulighed for at blive helbredt af det er i dag er en uhelbredelig sygdom, med helt fantastiske muligheder for at rejse jorden rundt, og forhåbentligt blive et mere dannet menneske. Du kommer til at leve længere. Din fremtid er lys, og der er ingen IPPC-rapporter eller andet der snakker om at Danmark som følge af klimaforandringerne vil lide under katastrofale konsekvenser. Der er dele af verden, desværre nogle af de fattigste dele af verden, som vil opleve at der er områder hvor man ikke længere kan dyrke samme afgrøder… Men det er ikke noget fagligt belæg for at du har en dårligere fremtid.

Selma Montgomery: Der er så megen videnskabeligt belæg for at min fremtid ikke ser godt ud. Jeg kan slet ikke forstå hvorfor du går ind på den der vej. … Vi bevæger os ned ad en vej, både Danmark og på verdensplan, en vej som til sidst vil få kæmpe-katastrofale konsekvenser for alle indbyggere på den her jord. Klimakrisen er et globalt problem, og den kommer også til at ramme mig, som den kommer til at ramme unge i Afrika og Asien.